A **Copa de Cidades en Feira** (en inglés: *Inter-Cities Fairs Cup*), ou máis concisa e popularmente **Copa de Feiras**, foi unha competición internacional de clubs disputada integramente en Europa instituída o 18 de abril de 1955 (dúas semanas logo da creación da Copa de Europa). A súa creación foi iniciativa de Ernst Thommen, de Ottorino Barrasi (naquel tempo, secretarios xerais da FIGC e da FA, respectivamente) e de Stanley Rous, secretario da FIFA, coa finalidade de enfrontar a representativos de cidades europeas que tiveran albergado feiras de mostras internacionais: Barcelona, Basilea, Birmingham, Copenhaguen, Frankfurt, Lausana, Leipzig, Londres, Milán e Zagreb

A Copa de Feiras, a pesar de ser considerada a competición precursora da UEFA Europa League (coñecida ata o 2009 co nome de *Copa da UEFA*), non está contabilizada nin a nivel estatístico nin de palmarés no ámbito das competicións de clubs da UEFA, ao non estar afiliada a devandita institución.

O club con máis títulos é o Fútbol Club Barcelona con tres.

Historia
--------

A pesar que a idea inicial era que os participantes fosen seleccións de cidades, e non clubs destas cidades, a realidade desde o principio foi a contraria. Barcelona xa competiu na primeira edición con xogadores unicamente do FC Barcelona, e ata cunha vestimenta azul e grana. A maioría do resto de cidades tamén se representaron cos principais equipos da súa cidade, e non cunha selección de diversos equipos. O campión da primeira edición foi o Barcelona, que se impuxo en partido a dobre volta á selección de Londres (equipo afeccionado) por un total de 8:2.

Para a segunda edición introducíronse cambios. Concibiuse un torneo de duración menor, dous anos (1958/1960), no que os equipos xa se enfrontarían en eliminatorias, segundo sorteo, con partidos de ida e volta. Os participantes debían seguir sendo equipos pertencentes a cidades con feiras, pero xa non tiñan que ser seleccións da cidade, senón clubs. A partir da terceira edición (1961), a competición pasou a ser anual, e foi ampliando o número de equipos participantes ata superar os 60 nas súas últimas edicións. Desde 1968, os equipos pasaron a clasificarse pola súa posición nas ligas dos seus respectivos países.

Finalmente a UEFA tomou o control do torneo e decidiu substituílo por unha nova competición, cun novo trofeo e novas regras: a Copa da UEFA. A da tempada 1970/1971 foi, así, a última edición da Copa de Feiras. O 22 de setembro de 1971 disputouse un partido único para definir quen tería en propiedade o trofeo, entre o primeiro club que o gañou, o FC Barcelona, e o último campión, o Leeds United. Neste torneo, denominado Copa de Campións de Feiras, venceu o FC Barcelona por un marcador final de 2:1, nun partido disputado no Camp Nou.

Durante os primeiros anos, a Copa de Feiras foi dominada polos equipos españois, ao gañala o Barcelona en tres edicións, o Valencia en dúas e o Real Zaragoza nunha. Non foi ata 1968 cando un equipo do norte de Europa, o Leeds United, conquistou o trofeo, marcando así un período de dominio do fútbol inglés nas últimas edicións da competición.

Historial de finais
-------------------

En letra grosa o resultado no campo do campión.

| Temporada | Campión | Subcampión | Ida | Volta |
| --- | --- | --- | --- | --- |
|
| 1955/58 | España **Barcelona** | Inglaterra Londres XI | 2-2 | **6-0** |
|
| 1958/60 | España **Barcelona** | Inglaterra Birmingham City | 0-0 | **4-1** |
|
| 1960/61 | Italia **AS Roma** | Inglaterra Birmingham City | 2-2 | **2-0** |
|
| 1961/62 | España **Valencia** | España Barcelona | **6-2** | 1-1 |
|
| 1962/63 | España **Valencia** | Bandeira de RFS de Iugoslavia Dinamo Zagreb | 1-2 | **2-0** |
|
| 1963/64 | España **Zaragoza** | España Valencia | 2-1 | \* |
|
| 1964/65 |  **Ferencváros** | Italia Juventus | 1-0 | \* |
|
| 1965/66 | España **Barcelona** | España Zaragoza | **0-1** | 4-2 |
|
| 1966/67 | Bandeira de RFS de Iugoslavia **Dinamo Zagreb** | Inglaterra Leeds United | **2-0** | 0-0 |
|
| 1967/68 | Inglaterra **Leeds United** |  Ferencváros | **1-0** | 0-0 |
|
| 1968/69 | Inglaterra **Newcastle United** |  Újpest Dózsa | **3-0** | 2-3 |
|
| 1969/70 | Inglaterra **Arsenal** | Bélxica Anderlecht | 3-1 | **3-0** |
|
| 1970/71 | Inglaterra **Leeds United** | Italia Juventus | 2-2 | **1-1** |

(\*) Finais a partido único.

Palmarés
--------

### Por equipos

| Equipo | País | Títulos | Subcampionatos | Anos campión |
| --- | --- | --- | --- | --- |
| **Barcelona** | Bandeira de España España | **3** | 1 | 1958, 1960 e 1966 |
| **Valencia** | Bandeira de España España | **2** | 1 | 1962 e 1963 |
| **Leeds United** | Bandeira de Inglaterra Inglaterra | **2** | 1 | 1968 e 1971 |
| **Zaragoza** | Bandeira de España España | **1** | 1 | 1964 |
| **Ferencváros** | Bandeira de Hungría Hungría | **1** | 1 | 1965 |
| **Dinamo Zagreb** | Bandeira de Croacia Croacia | **1** | 1 | 1967 |
| **AS Roma** | Bandeira de Italia Italia | **1** | 0 | 1961 |
| **Newcastle United** | Bandeira de Inglaterra Inglaterra | **1** | 0 | 1969 |
| **Arsenal** | Bandeira de Inglaterra Inglaterra | **1** | 0 | 1970 |
| **Birmingham City** | Bandeira de Inglaterra Inglaterra | **0** | 2 |  |
| **Juventus** | Bandeira de Italia Italia | **0** | 2 |  |
| **Londres XI** | Bandeira de Inglaterra Inglaterra | **0** | 1 |  |
| **Újpest** | Bandeira de Hungría Hungría | **0** | 1 |  |
| **Anderlecht** | Bandeira de Bélxica Bélxica | **0** | 1 |  |

### Por países

| País | Títulos | Subcampionatos |
| --- | --- | --- |
| España **España** | **6** | 3 |
| Inglaterra **Inglaterra** | **4** | 4 |
| Italia **Italia** | **1** | 2 |
| Hungría **Hungría** | **1** | 2 |
| Croacia **Croacia** | **1** | 1 |
| Bélxica **Bélxica** | **0** | 1 |

Estatísticas
------------

### Equipos españois

| Equipo | Participacións | Gañador |
| --- | --- | --- |
| **FC Barcelona** | 11 | 3 |
| **Valencia CF** | 9 | 2 |
| **Real Zaragoza** | 5 | 1 |
| **Athletic Club** | 5 |  |
| **Atlético de Madrid** | 2 |  |
| **RCD Espanyol** | 2 |  |
| **Sevilla FC** | 2 |  |
| **UD Las Palmas** | 1 |  |
| **CE Sabadell** | 1 |  |
| **Real Betis** | 1 |  |

Notas
-----

1. ↑  uefa.com, ed. (2009). "Historia da Copa Europa League". Arquivado dende o orixinal o 20 de decembro de 2006. Consultado o 20 de agosto de 2009.
2. ↑  Elmundodeportivo.es, ed. (2003). "Un dilema histórico". Consultado o 26 de setembro de 2003.
3. ↑  Elmundodeportivo.es, ed. (1992). "O Barça, gran atracción do sorteo". Consultado o 16 de xullo de 1992.
4. ↑  uefa.com, ed. (2009). "A Copa da UEFA da A á Z". Arquivado dende o orixinal o 22 de maio de 2009. Consultado o 29 de maio de 2009.

Véxase tamén
------------

### Outros artigos

* Liga de Campións da UEFA
* UEFA Europa League